|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ. 9113 Αθήνα, 18/10/2022

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει τη συμπαράστασή του στον δίκαιο αγώνα των συναδέλφων εργαζομένων του «Βοήθεια στο Σπίτι» που προκήρυξαν 24ωρη πανελλαδική απεργία για τις 21 Οκτωβρίου και πραγματοποιούν συγκέντρωση διαμαρτυρίας στην πλατεία Κλαυθμώνος στις 10.30 π.μ.

Οι συνάδελφοι επιτελούν κοινωνικό έργο παρέχοντας φροντίδα και υποστήριξη σε ευάλωτους συνανθρώπους μας, σε όλη τη χώρα, ενώ εξοικονομούν και τεράστια ποσά για το κράτος και τα ασφαλιστικά ταμεία μέσω της πρόληψης και της κατ’ οίκον φροντίδας. Παρ’ όλα αυτά οι συνάδελφοι, μετά από 20 χρόνια συνεχούς εργασίας στη δομή και ενώ καλύπτουν πάγιες και διαρκείς ανάγκες των ευπαθών ομάδων, κινδυνεύουν να μείνουν στον αέρα.

Το ΕΚΑ στέκεται αλληλέγγυο στους συναδέλφους και απαιτεί από τους αρμόδιους να βάλουν ένα τέλος στην αποδόμηση και την απαξίωση του «Βοήθεια στο Σπίτι» ως θεσμού και να διασφαλίσουν το υπάρχον προσωπικό, μετά από 20 χρόνια συνεχούς εργασίας.

**Το Δ.Σ.**